বাংলা টেলিভিশনের গ্ল্যামার গার্লকে দর্শক নানা ধরনের চরিত্রে অভিনয় করতে দেখেছেন। কখনও তিনি ‘মিলনতিথি’-র বিদূষী ডাক্তার দোয়েল, কখনও ‘সীমারেখা’-র বিগড়ে যাওয়া বড়লোকের মেয়ে ‘টিয়া’। কিন্তু অলিভিয়া অভিনয় ছাড়াও একজন অত্যন্ত ভাল ডান্সার। ইউটিউবে তাঁর মিউজিক ভিডিও ‘কী করে বলব তোমায়’ ৩০ লক্ষ ভিউ পেরিয়ে গিয়েছে। 

এই বিষয়ে অন্যান্য খবর

‘‘একটা সময় হাতে পাঁচ টাকাও ছিল না, এখন নিজেকে বলি ভাগ্যিস তুই ছাড়িসনি!’’
দেবের ছবিতে একদম অন্য মেজাজে দেখা যাবে অলিভিয়াকে


কিন্তু এই বহুমুখীপ্রতিভাসম্পন্ন তারকা যে খুব ভাল আবৃত্তি করেন, সেটা দর্শক থেকে অনুগামী, অনেকেরই অজানা ছিল। গতকাল ৮ জুন, তাঁর ইউটিউব চ্যানেলে আপলোড করেছেন তাঁর স্বকণ্ঠে আবৃত্তির একটি ভিডিও। কবিতাটি লিখেছেন রূপ কুমার ভিডিওটি এডিট করেছেন তিনিই। মিউজিক স্কোরটি করেছেন শুভজিৎ সরকার। 
অলিভিয়া জানালেন এবেলা ওয়েবসাইটকে, ‘‘অনেক ছোটবেলায় আবৃত্তি করতাম নিয়মিত। প্রায় ১৬ বছর আবৃত্তি করলাম’’। তবে শুধুমাত্র অলিভিয়ার আবৃত্তি নয়, ভিডিওটির উপস্থাপনাও ভারি সুন্দর। শুনতে পারেন আবৃত্তিটি নীচের লিঙ্কে ক্লিক করে—